ปกติรอบประจำเดือนประมาน28วันมาตลอดค่ะ แต่3 4เดือนมานี้ ประจำเดือนมาช้าเป็น 30วันขึ้นค่ะ แต่ช่วงนี้น้ำหนักขึ้น กินเยอะ เวลานอนก็4 5ทุ่มค่ะ อยากทราบว่าน้ำหนักขึ้นหรือเรื่องอาหารการกินเนี้ยมีผลหรือเปล่าคะ
สวัสดีค่ะ ประจำเดือนปกติควรจะมาทุก 22-35 วันนับจากรอบก่อนค่ะ หากมาช้ากว่านี้จึงจะถือว่ามาช้า หรือมาไม่สม่ำเสมอซึ่งสาเหตุที่ทำให้ประจำเดือนมาไม่สม่ำเสมอ อาจจะเกิดจาก การมีถุงน้ำหลายใบในรังไข่ ฮอร์โมนรังไข่ไม่สมดุล พังผืดในมดลูก ผลข้างเคียงการใช้ยาคุม โรคไทรอยด์ น้ำหนักตัวที่มากหรือน้อยผิดปกติ เป็นต้นดังนั้นมีหลายสาเหตุที่เป็นไปได้ แต่เบื้องต้น ถ้าประจำเดือนมาช้ากว่า 35 วัน ควรตรวจการตั้งครรภ์ให้แน่ใจก่อนว่าไม่มี และหากไม่ตั้งครรภ์ แต่ประจำเดือนมาผิดปกติ ควรพบแพทย์เพื่อตรวจเพิ่มเติม หาสาเหตุต่างๆดังกล่าวไป เบื้องต้นให้พักผ่อนให้เพียงพอ เข้าและตื่นนอนให้ตรงเวลา ควบคุมน้ำหนักให้อยู่ในเกณฑ์ปกติ